**DĖL ROKIŠKIO TURIZMO IR TRADICINIŲ AMATŲ INFORMACIJOS IR KOORDINAVIMO CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio turizmo ir tradicinių amatų informacijos ir koordinavimo centro mokamų paslaugų sąrašą ir įkainius (pridedama).

2. Pripažinti netekusiu galios Rokiškio rajono savivaldybės tarybos 2019 m. liepos 26 d. sprendimą Nr. TS-180 ,,Dėl Rokiškio turizmo ir tradicinių amatų informacijos ir koordinavimo centro teikiamų mokamų paslaugų sąrašo ir įkainių patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO TURIZMO IR TRADICINIŲ AMATŲ INFORMACIJOS IR KOORDINAVIMO CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO“ AIŠKINAMASIS RAŠTAS**

2020-06-26

Rokiškis

**Parengto sprendimo projekto tikslai ir uždaviniai.** Patvirtinti Rokiškio turizmo ir tradicinių amatų informacijos ir koordinavimo centro mokamų paslaugų sąrašą ir įkainius, o ankstesnį Rokiškio rajono savivaldybės tarybos 2019 m. liepos 26 d. sprendimą Nr. TS-180 ,,Dėl Rokiškio turizmo ir tradicinių amatų informacijos ir koordinavimo centro teikiamų mokamų paslaugų sąrašo ir įkainių patvirtinimo“ pripažinti netekusiu galios.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos turizmo įstatymas, Lietuvos Respublikos tautinio paveldo produktų įstatymas.

**Sprendimo projekto esmė.** Pagrindiniai sprendimu įtvirtinami pakeitimai:

1. 1.1 papunktyje įrašytas paslaugos pavadinimas iš „Ekskursija Rokiškio mieste ir / arba rajone“ pakeistas į „Ekskursijų organizavimo ir administravimo paslauga“. Šiai paslaugai taikomose pastabose išbraukti žodžiai ,,Ekskursijos organizavimo užsakymo kaina patvirtinama RTTAIKC direktoriau įsakymu“, įtraukta „kultūrinio turizmo“ paslaugos sąvoka išdėstant taip: „Užsakymo kainą sudaro gido, muziejų lankymo, edukacinių / degustacijos/ kultūrinio turizmo programų vedimo, maitinimo, apgyvendinimo, transporto nuomos paslaugų kainų suma“;
2. 2 punkte įrašytas paslaugos pavadinimas iš „Prekyba amatininkų dirbiniais“ pakeistas į „Prekyba amatininkų, tautodailininkų, meno kūrėjų dirbiniais“;
3. 3 punkte įrašytos paslaugos kainos patikslintos didinant sumas taip: 3.1.įrašyti pakeisti antkainio procento taikymo intervalai: 3.1. 2,89 Eur pakeista į 3 Eur; 3.2. 2,90 Eur pakeista į 14,49 Eur, o 3,01 Eur pakeista į 15,00 Eur; 3.3. 14,50 Eur pakeista į 15,01 Eur;
4. 4.1. papunktyje įrašytos paslaugos pastabose išbraukti žodžiai ,,Edukacinės programos kaina ir mažiausias bei didžiausias dalyvių skaičius patvirtinami RTTAIKC direktoriaus įsakymu“;
5. 4.2–4.7. papunkčiuose įrašytoms paslaugoms taikomose pastabose išbraukti žodžiai ,,Edukacinės programos kaina ir mažiausias bei didžiausias dalyvių skaičius patvirtinami RTTAIKC direktoriaus įsakymu“, įrašyta nauja pastaba „Ikimokyklinio amžiaus vaikams paslauga teikiama nemokamai“;
6. 5.1–5.4. papunkčiuose įrašytoms paslaugoms taikomose pastabose išbraukti žodžiai „Prekybos vieta suteikiama ne vėliau kaip 10 darbo dienų iki prekybos renginio pradžios pateikus RTTAIKC direktoriaus patvirtintą nustatytos formos prašymą“ ir „Rokiškio rajono tautodailininkams taikoma 50 proc. nuolaida prekybos vietos kainai.“, koreguotas pastabos tekstas išdėstant taip: „Rokiškio rajone registruotiems sertifikuotiems amatininkams, Rokiškio rajono tautodailininkams, Rokiškio rajono biudžetinėms įstaigoms ir nevyriausybinėms organizacijoms nemokamai suteikiamas iki 9 m2 prekybos plotas su jų tiesiogine veikla susijusiai prekių ar paslaugų prekybai, informacijos teikimui. Kitame rajone ar kitoje šalyje registruotiems, sertifikuotiems amatininkams taikoma 50 proc. nuolaida.“;
7. 6 punkte įrašytos paslaugos pastabose išbraukti žodžiai „Renginio kaina ir mažiausias bei didžiausias dalyvių skaičius patvirtinami RTTAIKC direktoriaus įsakymu“;
8. 8 punkte įrašytos paslaugos pastabose išbraukti žodžiai „Rokiškio rajono biudžetinėms įstaigoms ir nevyriausybinėms organizacijoms – nemokamai“;
9. nesant galimybės teikti paslaugą „Reklama RTTAIKC lauko ekrane, 1 skelbimas“, panaikinamas 9.2. papunktis, o 9.1. papunktis numeruojamas kaip 9 punktas;
10. įrašomos naujos paslaugos: 11. „Stovyklavietės paslaugos“, 12. „Dviračių ir jų priedų paruošimo naudoti paslaugos“, 13. „Molberto paruošimas naudoti 1 dieną“.

**Galimos pasekmės, priėmus siūlomą tarybos sprendimo projektą:**

**teigiamos** – aiškesnis ir sklandesnis Centro paslaugų teikimas.;

**neigiamos** – nėra.

**Kokia sprendimo nauda Rokiškio rajono gyventojams.** Šis sprendimas naudingas įvairioms gyventojų grupėms.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Irena Matelienė